Tiksin lentoasema

Tiksin lentoasema (ven. Аэропорт Тикси) ja sen yhteydessä sijaitseva Tiksin lentotukikohta ven. военный аэродром Тикси, Vojennyi aerodrom Tiksi; kansallinen lentopaikka-tunnus: УЕСТ ja ЬЕСТ; ICAO: UEST; IATA: IKS) on lentoasema Tiksissä Sahan tasavallan pohjoisosassa Venäjällä. Lentoasema ja -tukikohta sijaitsee kilometrin verran Tiksin keskustasta koilliseen. Siviiliikennettä palvelevat Jakututsk Airlines ja Polar Airlines -lentoyhtiöt, jotka lentävät säännöllisesti Tiksistä Jakutskiin. Tiksin lentoasema rakennettiin 1950-luvulla Neuvostoliiton ilmavoimien käyttöön. Tiksin lentotukikohta kuuluu 326:n raskaan pommikonedivisioonan alaisuuteen; tämän lentodivisioonan päämaja sijaitsee Amurin alueen Ukrainkan lentotukikohdassa. Tiksi on 200. kaartin raskaan pommituslentorykmentin komentopaikka (AK, 200 GvTBAP; sotilasyksikkö 35020-A). Tukikohta palvelee ajoittain Venäjän ilmavoimien Tupolev Tu-95 pommikoneiden harjoituksissa. Lentotukikohdan lentävään kalustoon kuuluu muun muassa Mil Mi-8AMTSh-VA -helikoptereita tai muita koptereita (Mi-17 ja Mi-26) sekä rahtilentokoneita. Tukikohtaan on sijoitettu myös pitkän kantaman ilmatorjuntaohjuksia (S-300 tai S-400). Tiksin lentotukikohta on nykyisin eräs Venäjän Pohjoisen laivaston sotilaspiirin lentotukikohdista. Tiksin lentoaseman läheisyydessä on aiemmin sijainnut muitakin sotilaskenttiä (Tiksi pohjoinen ja Tiksi läntinen), joita ei enää käytetä. Lähteet Aiheesta muualla Kuvia tai muita tiedostoja aiheesta Tiksin lentoasema Wikimedia Commonsissa Tiksi Airport Air Base (englanniksi) (wikimapia.org) Google maps – Tiksin lentoasema Tiksi Destinations (englanniksi)